Descriere 


Calculatorul HC85a fost creat în 19865 la Catedra de Calculatoare 
a Institutului Politehnic din București. Ulterior, în cadrul ICE Felix București 
a fost reproiectat pentru a putea fi produs la scară industrială, de către ing. 
E. Dobrovie și ing. S. Anghel, devenind astfel primul reprezentant al familiei 
de calculatoare HC. HC85face parte din categoria calculatoarelor 
personale, neprofesionale, de uz general. Având un cost redus, fiabilitate 
ridicată și disponibilitatea unui software de sistem și de aplicaţii orientat 
catre utilizator, calculatorul a fost utilizat în principal în învățământ. 


Platforma calculatorului HC 85 se bazează pe microprocesorul Z80 ce 
funcționează la viteza de 3,5 MHz. Memoria ROM este de 16 kB - 8 cipuria 
cate 2 KB fiecare, iar memoria RAM este de 64 kB. La primele exemplare, 
pentru memoria ROM s-au folosit cipuri sovietice, ceramice, urmând ca 
ulterior sa se opteze pentru folosirea cipurilor produse de Microelectronica - 
MMN2616,de plastic. 

Ca aspect, calculatorul HC85 a fost comercializat în 2 variante: 


+  Carcasele iniţiale erau metalice, iar tastele (în număr de 40 + reset) 
de plastic. 

«+ Dupăo perioadă , designul calculatorului a fost 
schimbat: carcasă de plastic, 34 x 25 x 4 cm, 40 de taste + reset. 


Carcasele de plastic au fost de 2 culori: negre și maro. Modelul acesta 
de carcasă s-a păstrat si la modelele ulterioare, HC90, HC91 si HC91+. 


A fost comercializată și o versiune având o placă suplimentară, HC85 + IF1. 
Interfața IF1 este realizată pe o placă diferită, fiind conectată la placa de 
bază prin conectorul de extensie. Extinderea sistemului HC-85 cu interfaţa 
IF1 a condus la lărgirea considerabilă a aplicaţiilor acestui calculator: 


+ Interfața pentru unitatea de disc flexibil permite cuplarea a până la 
două unităţi de 5,1/4”, cu 80 de piste, cu o capacitate de 640 KB, pe 
fiecare disc; 

+ Interfața serială rezolvă problema cuplării unei imprimante la HC-85, 
dar poate fi folosită și pentru cuplarea serială cu un alt calculator, 
terminal etc; 

+ Interfața pentru reţaua de calculatoare permite cuplarea a până la 64 
de sisteme, la o viteza de transfer de 80Kb/s. 


HC 85 operează în limbajul BASIC care trebuie încărcat de pe casetă la 
fiecare pornire a calculatourlui, nefiind stocat în memoria ROM. În ceea ce 
privește dispozitivul de afișare, calculatorul poate lucra cu televizor ori 

cu monitor cu tub catodic, cristale lichide sau cu plasmă. În modul text 
afișează 32 de coloane și 24 de rânduri, iar în modul grafic 256 x 192 pixeli. 
La nevoie, se pot folosi 8 culori: negru, albastru, roșu, violet, verde, bleu, 
galben și alb. În plus, mai este dotat și cu un difuzor încorporat în carcasă, ce 
poate scoate sunete într-un interval de 10 octave. Alimentarea era externă, 
printr-un adaptor, deși regulatorul de tensiune era intern. Pe lângă ieșirile 
pentru TV, monitor și casetofon, HC 85 mai avea o ieșire pentru manetă de 
comandă și un conector de extensie. 


Prețul unui calculator HC 85, în 1987, era de 15.000 lei. 


